**Contract de servicii**

**nr.\_\_\_\_\_\_\_data**

**1. Părţile contractante**

În temeiul Legii nr. 98 din 19 mai 2016 privind achiziţiile publice, cu modificările şi completările ulterioare, s-a încheiat prezentul contract de prestare de servicii, între

Fundaţia Politehnica Timişoara, cu sediul în Timişoara, str.Regele Ferdinand I Nr.2, Et.2 jud. Timiş, înscrisă în Registrul Special de Fundaţii al Judecătoriei Timişoara la nr. 9/24.12.2008, având codul de inregistrare fiscală 24944650 înregistrată în Registrul entităţilor –unităţilor de cult pentru care se acordă deduceri fiscale, cont bancar RO56BRDE360SV94669653600, deschis la BRD Groupe Societe General Sucursala Timişoara, reprezentată prin preşedinte Consiliul Director, Prof.univ.dr.ing. Viorel-Aurel Șerban**,** denumită în continuare **achizitor**, pe de o parte,

**şi**

**SC ……………………………………. SRL**, cu sediul in ………….., str. …………, nr. ….., jud………, telefon/fax ………………….., număr de înmatriculare …………….. cod fiscal …………… avand cod IBAN …………………………, deschis la Trezoreria …………, reprezentată prin ……………., funcţia de Administrator, în calitate de **prestator**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

a) ***Contract*** - prezentul contract şi toate anexele sale;

b) ***achizitor şi prestator*** - părţile contractante, aşa cum sunt acestea numite în prezentul contract;

c) ***preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) ***servicii*** *-* activităţi a căror prestare face obiect al contractului;

e) ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f) ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g)* ***natură generală a contractului*** - se înţelege obiectivele principale urmărite de achizitor la realizarea achiziţiei iniţiale, obiectul principal al contractului şi drepturile şi obligaţiile principale ale contractului, inclusiv principalele cerinţe de calitate şi performanţă;

*h)* ***zi*** - zi calendaristică; ***an*** - 365 de zile.

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul şi preţul contractului***

4.1. - Prestatorul se obligă să presteze **Servicii de promovare și organizare a scolii de vara „Living and Promoting a Responsible and Sustainable Life** pentru derularea proiectului **cu titlul ”University Students Engaging in Responsible and Sustainable Energy Consumption (USE-REC)”, 2022/346695**”în perioada/perioadele convenite şi în conformitate cu obligaţiile asumate prin prezentul contract.

4.2. - Achizitorul se obligă să plătească prestatorului preţul convenit pentru îndeplinirea obiectului contractului, respectiv .......................................... pentru derularea proiectului **..........................................**

4.3. - Preţul convenit pentru îndeplinirea contractului, respectiv preţul serviciilor prestate, plătibil prestatorului de către achizitor conform graficului de plăţi, este de **………………… lei** la care **nu** se adaugă T.V.A.

**5. *Durata contractului***

5.1 – Durata prezentului contract este de la data semnarii lui si până la data îndeplinirii obligaţiilor contractuale reciproce, dar nu mai târziu de 28.02.2024.

**6. *Documentele contractului***

6.1 - Documentele contractului sunt:

*a) caietul de sarcini;*

*b) oferta;*

***7.* *Obligaţiile principale ale prestatorului***

7.1- Prestatorul se obligă să presteze serviciile care fac obiectul prezentului conform caietului de sarcini, sau în baza comenzilor emise de achizitor cu respectarea obiectului contractului.

7.2- Prestatorul se obligă să presteze serviciile la standardele şi/sau performanţele prezentate în propunerea tehnică, anexă la contract.

7.3 - Prestatorul se obligă să presteze serviciile în conformitate cu graficul de prestare prezentat în propunerea tehnică.

7.4 - Prestatorul se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

***8*. *Obligaţiile principale ale achizitorului***

8.1 – Achizitorul se obligă să plătească preţul convenit în prezentul contract pentru serviciile prestate conform procesului verbal de receptie al serviciilor semnat fara obiectiuni.

8.2 - Achizitorul se obligă să recepţioneze serviciile prestate în termen de 5 zile lucrătoare.

8.3 - Achizitorul se obligă să plătească preţul serviciilor către prestator în termen de 30 zile calendaristice de la primirea facturii fiscale sau de la receptia serviciilor in cazul in care data primirii facturii este anterioara receptiei. Documentele în baza cărora se va face plata vor fi: procesul verbal de receptie a serviciilor şi factura fiscală.

8.4 - Plata se va realiza prin ordin de plată, pe baza facturii acceptate de achizitor, în contul de trezorerie deschis de prestator şi indicat în preambulul prezentului contract.

8.5 - Dacă achizitorul nu onorează facturile în termen de 30 zile de la expirarea perioadei prevăzute la pct. 8.3, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

***9.* *Sancţiuni pentru neîndeplinirea culpabilă a obligaţiilor***

9.1 - În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,1% din preţul contractului pentru fiecare zi de întȃrziere, pȃnă la îndeplinirea efectivă a obligaţiilor.

9.2 - În cazul în care achizitorul nu onorează facturile în termenul contractual convenit la pct. 8.3, atunci acesta are obligaţia de a plăti, ca penalităţi, o sumă echivalentă cu o cotă procentuală de 0,1% din plata neefectuată pentru fiecare zi întȃrziere, pȃnă la îndeplinirea efectivă a obligaţiilor.

9.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept / de a cere rezilierea contractului şi de a pretinde plata de daune-interese.

***Clauze specifice***

***10. Garanţia de bună execuţie a contractului –*** *Nu este cazul*

***11. Alte responsabilităţi ale prestatorului***

11.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

11.2 - Prestatorul este pe deplin responsabil pentru execuţia serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***12. Alte responsabilităţi ale achizitorului***

12.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare pentru îndeplinirea contractului.

***13. Recepţie şi verificări***

13.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din oferta/propunerea tehnică şi din caietul de sarcini.

13.2 - Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract. Achizitorul are obligaţia de a notifica în scris prestatorului, identitatea persoanelor împuternicite pentru acest scop.

***14. Începere, finalizare, întârzieri, sistare***

14.1 - (1) Prestatorul are obligaţia de a începe prestarea serviciilor de comun acord cu achizitorul.

(2) În cazul în care prestatorul suferă întârzieri, datorate în exclusivitate achizitorului, părţile vor stabili de comun acord, prelungirea perioadei de prestare a serviciului.

14.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

14.3 - Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

14.4 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

***15. Ajustarea preţului contractului***

15.1 - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.

15.2 - Preţul contractului este ferm.

***16. Subcontractanţi***

16.1 – (1) Înlocuirea/implicarea subcontractanţilor de către prestator în perioada de implementare a contractului poate interveni în următoarele situaţii:

  a) înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi, fie

  b) declararea unor noi subcontractanţi ulterior semnării contractului de achiziţie publică în condiţiile în care serviciile ce urmează a fi subcontractate au fost prevăzute în ofertă fără a se indica iniţial opţiunea subcontractării acestora, fie

  c) renunţarea/retragerea subcontractanţilor din contractul de achiziţie publică.

(2) În situaţiile prevăzute la pct. 16.1 alin. (1), noii subcontractanţi au obligaţia de a prezenta o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către prestator la ofertă, aferentă activităţii supuse subcontractării.

(3) Contractele menţionate la pct. 16.2 alin. (1) şi declaraţiile menţionate la pct. 16.2 alin. (1) vor fi prezentate cu cel puţin 15 zile înainte de momentul începerii prestării serviciilor de către noii subcontractanţi.

(4) Înlocuirea/implicarea subcontractanţilor de către prestator în perioada de implementare a contractului se realizează cu acordul achizitorului.

(5) În situaţiile prevăzute la pct. 16.1 alin. (1), noii subcontractanţi au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în prezentul contract de servicii.

(6) În situaţiile prevăzute la pct. 16.1 alin. (1), noii subcontractanţi au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în prezentul contract de servicii.

(7) Situaţia prevăzută la pct. 16.1 alin. (1) lit. a) nu reprezintă modificare substanţială, aşa cum este aceasta definită la art. 221 din Lege.

(8) În situaţia prevăzută la pct. 16.1 alin. (1) lit. a) valoarea aferentă activităţilor subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea preţurilor existente în contract.

(9) În situaţia prevăzută la pct. 16.1 alin. (1) lit. a), obiectul noului contract de subcontractare nu trebuie să modifice obiectul contractului de subcontractare anterior.

(10) Obiectul şi valoarea noului contract de subcontractare nu vor conţine lucrările executate/serviciile prestate de către subcontractantul iniţial şi nici valoarea aferentă acestora.

(11) În situaţia prevăzută la pct. 16.1 alin. (1) lit. b), prestatorul are dreptul de a implica noi subcontractanţi pe durata executării contractului, cu condiţia ca nominalizarea acestora să nu reprezinte o modificare substanţială a prezentului contract de servicii, aşa cum este definită de Legea 98/2016.

(12) Situaţia prevăzută la pct. 16.1 alin. (1) lit. b) nu reprezintă o modificare substanţială aşa cum este aceasta definită de Legea 98/2016, dacă se îndeplinesc următoarele condiţii cumulative:

  a) introducerea unui nou subcontractant nu are impact asupra îndeplinirii criteriilor de calificare/selecţie sau în privinţa aplicării criteriului de atribuire raportat la momentul evaluării ofertelor;

  b) introducerea unui nou subcontractant nu modifică preţul prezentului contract;

  c) introducerea unui nou subcontractant este strict necesară pentru îndeplinirea prezentului contract;

  d) prin introducerea unui nou subcontractant nu este schimbat caracterul general al obiectului prezentului contract, fapt ce presupune că scopul contractului, precum şi indicatorii principali ce caracterizează rezultatul prezentului contract rămân nemodificaţi.

(13) În situaţia prevăzută la pct. 16.1 alin. (1) lit. c), în cazul în care un contract de subcontractare este denunţat unilateral/reziliat de către una din părţi, prestatorul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile art. 151 lit. a).

16.2 – (1) Prestatorul are obligaţia, în cazul în care subcontractează părţi din contract, de a încheia contracte cu subcontractanţii (desemnaţi în ofertă sau declaraţi ulterior, conform pct. 16.1), care să conţină obligatoriu, cel puţin următoarele elemente:

  a) activităţile ce urmează a fi subcontractate;

  b) numele, datele de contact, reprezentanţii legali ai noilor subcontractanţi;

  c) valoarea aferentă prestaţiilor noilor subcontractanţi.

(2) Prestatorul va încheia contractele prevăzute la pct. 16.2 alin. (1) în aceleaşi condiţii în care el a semnat contractul cu achizitorul.

(3) Prestatorul şi subcontractantul/subcontractanţii vor îndeplini toate obligaţiile ce le revin conform Legii nr. 98/2016 privind achiziţiile publice şi a HG 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului –cadru din Legea nr. 98/2016 privind achiziţiile publice, referitoare la subcontractare.

16.3 - (1) Prestatorul are obligaţia de a prezenta la încheierea contractului toate contractele încheiate cu subcontractanţii nom,inalizaţi în ofertă sau desemnaţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în prezentul contract de servicii.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

16.4 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

16.5 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va determina schimbarea preţului contractului şi va fi notificată achizitorului**.**

16.6 - (1) Achizitorul efectuează plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită, pentru servicii prestate contractantului potrivit contractului dintre contractant şi subcontractant în conformitate cu dispoziţiile legale aplicabile şi dacă subcontractanţii propuşi şi-au exprimat opţiunea în acest sens.

  (2) În sensul alin. (1), subcontractorii îşi vor exprima la momentul încheierii contractului de achiziţie publică sau la momentul introducerii acestora în contractul de achiziţie publică, după caz, opţiunea de a fi plătiţi direct de către achizitor. Acesta efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv achizitor, prestator şi subcontractant sau de achizitor şi subcontractant atunci când, în mod nejustificat, prestatorul blochează confirmarea executării obligaţiilor asumate de subcontractant.

  (3) Atunci când un subcontractant/subcontractanţi îşi exprimă opţiunea de a fi plătit/plătiţi direct, achizitorul va efectua plata către acesta/aceştia pentru partea/părţile din contract aferentă/aferente acestuia/acestora, în momentul în care a fost confirmată îndeplinirea obligaţiilor asumate prin contractul de subcontractare, în conformitate cu prevederile alin. (2).

  (4) Contractele prezentate conform prevederilor pct. 16.3 - (1) trebuie să fie în concordanţă cu oferta şi se vor constitui în anexe la contractul de achiziţie publică.

**17. Modalitatea de înlocuire a personalului de specialitate nominalizat pentru îndeplinirea contractului**

17.1 - (1) Înlocuirea personalului de specialitate nominalizat pentru îndeplinirea contractului se realizează numai cu acceptul achizitorului, şi nu reprezintă o modificare substanţială, aşa cum este aceasta definită în Legea nr. 98/2016, decât în următoarele situaţii:

  a) noul personal de specialitate nominalizat pentru îndeplinirea contractului nu îndeplineşte cel puţin criteriile de calificare/selecţie prevăzute în cadrul documentaţiei de atribuire;

  b) noul personal de specialitate nominalizat pentru îndeplinirea contractului nu obţine cel puţin acelaşi punctaj ca personalul propus la momentul aplicării factorilor de evaluare.

  (2) În situaţiile prevăzute la alin. (1), prestatorul are obligaţia de a transmite pentru noul personal documentele solicitate prin documentaţia de atribuire fie în vederea demonstrării îndeplinirii criteriilor de calificare/selecţie stabilite, fie în vederea calculării punctajului aferent factorilor de evaluare.

**18**. ***Cesiunea***

18.1 - Prestatorul are obligaţia de a nu transfera total sau parţial obligaţiile sale asumate prin contract. Este permisă doar cesiunea creantelor nascute din acest contract, obligaţiile născute rămȃnȃnd în sarcina părţilor contractante, astfel cum au fost stipulate şi asumate iniţial.

18.2 - Cesiunea de creanţă în favoarea subcontractanţilor poate privi doar partea/părţile din contract care sunt îndeplinite de către aceştia.

18.3 - Valoarea creanţei va fi determinată în funcţie de informaţiile cuprinse în oferta prestatorului şi care se referă la: denumirea subcontractanţilor şi datele de contact ale acestora, partea/părţile din contract care urmează a fi îndeplinite de către aceştia, valoarea la care se ridică partea/părţile respective, precum şi acordul subcontractanţilor cu privire la aceste aspecte.

18.4 - La încetarea anticipată a prezentului contract de servicii, prestatorul cesionează achizitorului contractele încheiate cu subcontractanţii acestuia.

18.5 - Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.

***19. Modificarea contractului***

19.1 Prezentul contract poate fi modificat în următoarele situaţii:

a) atunci când modificările, indiferent dacă sunt sau nu sunt evaluabile în bani şi indiferent de valoarea acestora, AU FOST PREVĂZUTE ÎN DOCUMENTELE ACHIZIŢIEI INIŢIALE SUB FORMA UNOR CLAUZE DE REVIZUIRE CLARE, PRECISE ŞI FĂRĂ ECHIVOC;

b) atunci când sunt îndeplinite în mod cumulativ următoarele condiţii:

  (i) devine necesară achiziţionarea de la prestator a unor servicii suplimentare care nu au fost incluse în contractul iniţial, dar care au devenit strict necesare în vederea îndeplinirii acestuia;

  (ii) schimbarea prestatorului este imposibilă;

  (iii) orice majorare a preţului contractului reprezentând valoarea serviciilor suplimentare nu va depăşi 50% din valoarea contractului iniţial;

În acest sens, schimbarea contractantului este imposibilă atunci când sunt îndeplinite în mod cumulativ următoarele condiţii:

  1) schimbarea prestatorului nu poate fi realizată din motive economice sau tehnice, precum cerinţe privind interschimbabilitatea sau interoperabilitatea cu echipamentele, serviciile sau instalaţiile existente achiziţionate în cadrul procedurii de achiziţie iniţiale;

  2) schimbarea prestatorului ar cauza achizitorului dificultăţi semnificative sau creşterea semnificativă a costurilor.

c) atunci când sunt îndeplinite în mod cumulativ următoarele condiţii:

  (i) modificarea a devenit necesară în urma unor circumstanţe pe care achizitorul, acţionând cu diligenţă nu a putut să le prevadă;

  (ii) modificarea nu afectează caracterul general al contractului;

  (iii) creşterea preţului nu depăşeşte 50% din valoarea contractului de servicii iniţial;

În cazul în care se efectuează majorarea preţului contractului prin mai multe modificări succesive conform lit. **b)** şi **c)**, valoarea cumulată a modificărilor contractului nu va depăşi cu mai mult de 50% valoarea contractului iniţial.

d) atunci când prestatorul este înlocuit de un nou prestator, în una dintre următoarele situaţii:

  (i) CA URMARE A UNEI CLAUZE DE REVIZUIRE SAU A UNEI OPŢIUNI STABILITE DE ACHIZITOR ÎN PREZENTUL CONTRACT;

  (ii) drepturile şi obligaţiile prestatorului iniţial rezultate din prezentul contract de servicii sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale prezentului contract de servicii şi să nu se realizeze cu scopul de a eluda aplicarea procedurilor de atribuire prevăzute de lege;

  (iii) la încetarea anticipată a prezentului contract de servicii, prestatorul principal cesionează autorităţii contractante contractele încheiate cu subcontractanţii acestuia;

e) atunci când modificările, indiferent de valoarea lor, nu sunt substanţiale;

Modificarea prezentului contract de servcii pe perioada de valabilitate este considerată modificare substanţială atunci când este îndeplinită cel puţin una dintre următoarele condiţii:

  1) modificarea introduce condiţii care, dacă ar fi fost incluse în procedura de atribuire iniţială, ar fi permis selecţia altor candidaţi decât cei selectaţi iniţial sau acceptarea unei alte oferte decât cea acceptată iniţial sau ar fi atras şi alţi participanţi la procedura de atribuire;

  2) modificarea schimbă echilibrul economic al prezentului contract de servicii în favoarea prestatorului într-un mod care nu a fost prevăzut în contractul de servicii iniţial;

  3) modificarea extinde în mod considerabil obiectul contractului de servicii;

  4) un nou prestator înlocuieşte prestatorul iniţial, în alte cazuri decât cele prevăzute mai sus.

Modificarea prezentului contract de servicii nu poate aduce atingere naturii sale generale.

În cazul în care se efectuează mai multe modificări succesive, valoarea modificărilor se va determina pe baza valorii nete cumulate a modificărilor succesive.

f) atunci când sunt îndeplinite în mod cumulativ următoarele condiţii:

  (i) valoarea modificării este mai mică decât pragurile corespunzătoare prevăzute la art. 7 alin. (1) din Legea nr. 98/2016;

  (ii) valoarea modificării este mai mică decât 10% din preţul prezentului contract de servicii.

19.2 - Pentru calcularea preţului menţionat la pct. 19.1 lit. b) pct. (iii), lit. c) pct. (iii) şi la lit. f) se va utiliza preţul actualizat al contractului de achiziţie publică/acordului-cadru, care constituie valoarea de referinţă atunci când contractul de achiziţie publică include o clauză de indexare.

19.3 - Orice modificare a prezentului contract de servicii în cursul perioadei sale de valabilitate altfel decât în cazurile şi condiţiile prevăzute mai sus se realizează prin organizarea unei noi proceduri de atribuire, în conformitate cu dispoziţiile Legii nr. 98/2016.

***20. Forţa majoră***

20.1 - Forţa majoră este constatată de o autoritate competentă.

20.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

20.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

20.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

20.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

20.6- Dacă forţa majoră acţionează sau se estimează ca va acţiona o perioadă mai mare de 2 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

***21. Soluţionarea litigiilor***

21.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

21.2 - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

***22. Limba care guvernează contractul***

22.1 - Limba care guvernează contractul este limba română.

***23. Comunicări***

23.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

23.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***24.*** ***Încetarea prezentului contract:***

22.1 – La ȋmplinirea termenului pentru care a fost încheiat.

24.2 – Prin denunţarea unilaterală de către achizitor, fără nicio notificare prealabilă adresată prestarorului, în cazul în care acestuia i se retrage autorizaţia de funcţionare, intră în procedura de reorganizare judiciară sau este declarat în stare de faliment. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

24.3 – Prin denunţare unilaterală, cu o notificare prealabilă adresată prestatorului, în cazul în care acesta nu îşi îndeplineşte la timp şi în bune condiţii oricare dintre obligaţiile ce-i revin.

24.4 – Prin denunţare unilaterală de către achizitor ȋn cazul apariţiei unor circumstanţe care nu au putut fi prevăzute la data încheierii contractului şi cu condiţia ca acesta să notifice prestatorul.

24.5 - În situaţia nerespectării dispoziţiilor referitoare la modificarea prezentului contract, în conformitate cu dispoziţiile art. 222 alin. (2) Legea nr. 98/2016, achizitorul are dreptul de a denunţa unilateral contractul de servicii iniţial.

24.6 – Prin acordul scris al părţilor.

24.7 – În orice alte cazuri prevăzute de lege.

***25. Legea aplicabilă contractului***

25.1 - Contractul va fi interpretat conform legilor din România.

Părţile au înteles să încheie azi ......................... prezentul contract în 2 (două) exemplare, câte unul pentru fiecare parte.

|  |  |
| --- | --- |
| Fundația Politehnica Timișoara |  |
| Prof. univ. dr. ing. Viorel-Aurel ȘERBAN  Președinte Consiliul Director | Administrator |
| Ec. Daciana MOLDOVAN  Responsabil financiar |  |
|  |  |
| Manager proiect  Prof. univ. dr. Vasile GHERHEȘ |  |
| Data: [zz/ll/aaaa] | Data: [zz/ll/aaaa] |

**Anexa 1, la contractul de prestare servicii nr . ………..**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nrcrt | Denumire serviciu | U.M | Cantitatea | Preţ unitar fără TVA | TVA  lei | Preţ unitar cu TVA | Valoarea fără TVA  (3)x(4) = | Valoarea cu TVA  (3)x(6)= |
| 0 | 1 | 2 | 3 | 4 | 5 | 6 | 7 | 8 |
| 1 |  |  |  |  | - | - |  | - |
| 2 |  |  |  |  |  |  |  |  |
|  | Total lei fără TVA | | | | |  |  |  |

|  |  |
| --- | --- |
| Fundația Politehnica Timișoara |  |
| Prof. univ. dr. ing. Viorel-Aurel ȘERBAN  Președinte Consiliul Director | Administrator |
| Ec. Daciana MOLDOVAN  Responsabil financiar |  |
|  |  |
| Manager proiect  Prof. univ. dr. Vasile GHERHEȘ |  |
| Data: [zz/ll/aaaa] | Data: [zz/ll/aaaa] |